Reverendo in Christo patri ac domino Yvoni, divina providencia abbati Cluniacensi, totus... conventus Balmensis, salutem et obedientiam debitam et devotam. Paternitati vestre tenore presentium notum facimus quod nos unanimiter et concorditer, per viam compromissi, virum religiosum fratrem Renaudum, priorem monasterii Vallis Cluse, Cluniacensis ordinis, elegimus canonice in abbatem. Unde reverende paternitati vestre fratrem Jacobum, priorem nostrum Balmensem, et fratrem Gerardum, priorem Sancti Lautheni, transmittimus, quos procuratores nostros constituimus ad presentandum vobis electionem predictam; supplicantes vobis quatenus super dicta electione quod vestra interest et quod vestro incombit officio faciatis. Datum Balme, XIIII kal. maii, anno Domini Mº CCº septuagesimo quarto. (Trace de sceau.)